28. 9. 96 Euroopan yhteisöjen virallinen lehti N:o L 247/45 KOMISSION PÄÄTÖS, tehty 19 päivänä syyskuuta 1996, yleisön oikeudesta saada tietoja komission asiakirjoista tehdyn päätöksen 94/90/ EHTY, EY, Euratom muuttamisesta (96/567/Euratom, EHTY, EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimukset ja erityisesti Euroopan yhteisön perustamissopimuksen 162 artiklan, sekä katsoo, että komissio on tehnyt 8 päivänä helmikuuta 1994 päätöksen 94/90/EHTY, EY, Euratom (') yleisön oikeudesta saada tietoja komission asiakirjoista, kyseinen päätös edellyttää pakollisen maksun perimistä yli 30 sivua käsittävän asiakirjan paperijäljennöksestä, nykyinen säännös on osoittautunut vaikeasti toteutettavaksi ja tehottomaksi, näin ollen olisi muutettava maksujärjestelmä valinnaiseksi, ON PÄÄTTÄNYT SEURAAVAA: 1 artikla Korvataan yleisön oikeudesta saada tietoja komission asiakirjoista tehdyn päätöksen 94/90/EHTY, EY, Euratom 2 artiklan 5 kohta seuraavasti: ”Yli 30 sivua käsittävistä asiakirjan paperijäljennöksistä voidaan periä maksu, joka on 10 ecua + 0,036 ecua sivulta. Muihin tiedonvälitystapoihin liittyvistä kustannuksista päätetään tapauskohtaisesti siten, että ne eivät ylitä kohtuullista määrää.” 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 19 päivänä syyskuuta 1996. Komission puolesta Jacgues SANTER Puheenjohtaja (') EYVL N:o L 46, 18.2.1994, s. 58